ሓላፊ ቢሮ ኮምዩኒኬሽን እቲ ግንባር ኣቶ ሓሰን ኣብዱላሂ፡ ሕዚ ነቲ ህዝቢ ምሕጋዝ''ዩ ሓሳብና ኢሉ። "ሕዚ፡ ፍትሕን ማዕርነትን ዘንገሰት ሃገር ምህናጽ፣ ኣብ ክልል ሶማሌ ኢትዮጵያ ዝነበር ህዝቢ ድማ መሰል ርእሰ ዉሳነ ዝረኽበሉ ዕድል ምፍጣርን ሕቶታቱ ምስተመለሱ እቲ ጉዳይ ናብ ህዝቢ ብምቕራብ ዕድሉ ዓርሱ ክዉስን ምግባርን'ዩ። እንተኾነ ግን፡ ህዝቢ ፍትሒ፣ ዲሞክራስን ናጽነት እንተድኣረኺቡ ኢትዮጵያዉነቱ ክመርጽ ይኽእል'ዩ" ይብል። ኣብ ዉሽጢ እቲ ክልል ዝፍጠር ሰላምን ምርግጋእን፡ ከም ሃገር ካብ ዘለዎ ግደ ብዝሰገረ፡ ንቲ ዞባ'ዉን መሰረታዊ ፍታሕ ብምምጻእ፡ ሃገራት ቀርኒ ኣፍሪቃ ክወሃሃዳን ክረጋግኣን ከምዝገብር ክልቲኦም ይሰማምዑ። "ንዝሓለፉ 40 ዓመታት ዘጋጥሙ ዝነበሩ ጎንፅታት ኣብ ዶብ ከባቢታት ዘጋጥሙ ዝነበሩ ምኻኖም ምርዳእ ኽኢልና ኢና" ዝብል ተንታኒ ጉዳያት እዚ ቐጠና ፈይሰል ሮቤል፡ ንጎንጺ ዝስዕር ልምዓት ምምጻእ፣ ክልል ሶማሌ ምሕቋፍን፡ መጻኢ ጸገማት ከይፍጠሩ ኣብ ምክልኻል ሓጋዛይ እጃም ክህልዎ ይኽእል'ዩ። ምንጪ ስእሊ, FAISAL ROBEL መግለጺ ስእሊ, ሰላማዊ ስግግር ስልጣን ኣብ ክልል ሶማሌ ክግበር ንፕረዚደንት እቲ ክልል ነበር አቶ ኣብዲ መሓመድ ዑመር ዝተጽሓፈ ምኽረ ሓሳብ "ለዉጢ ኣመራርሓ እቲ ክልል ከረጋግኦ ኣይኽእልን" ዝሓለፈ ሰሙን ኣብ ክልል ሶማሌ ኢትዮጵያ ዝተፈጠረ ጎንፅን ዘይምርግጋእን ንምህዳእ፡ ፖሊስ ፌደራልን ሓይሊ ምክልኻልን ናብ ከተማ ጅግጅጋ ምእታዉ ብዙሓት ኣካቲዑ። ህይወት ሰብ ጠፊኡ፣ ንብረት ዓንዩ ብዙሓት ድማ ተመዛቢሎም። ኣብ ልዕሊ ኣብያተ ክርስቲያትን ኣብ ልዕሊ ኣብያተ ክርስቲያን ዝተዓቖቡን ሰባት ጥቕዓት ተፈጺሙ። ብዚ ምኽንያት፡ ኣብ ዝተፈላለዩ እዋናት ብግህሰት ሰብኣዊ መሰላትን ማእሰርትን ብተሓለቕቲ ሰብኣዊ መሰላት ክኽሰስ ዝጸንሐ፡ ፕረዚደንት ክልል ሶማሌ ኢትዮጵያ ነበር ኣይተ ኣብዲ መሓመድ ዑመር፡ ስልጣኑ ከረክብ ተገይሩ። ብድሕሪ "ሰላማዊ ስግግር ስልጣን'ዩ ተኻይዱ" ዘሎ ሓቅነት ሕዚ'ዉን መካትዒ ጉዳይ ኾይኑ፡ አይተ አሕመድ አብዲ መሓመድ ፕረዚደንት እቲ ክልል፡ ሓላፊ ቤት ጽሕፈት ጉዳያት ኮምዩኒኬሽን መንግስቲ ፌደራል ሚኒስትር ኣሕመድ ሸዴ ድማ ኣቦ መንበር ገዛኢ ሰልፊ እቲ ክልል ኾይኖም ተሸይሞም። ምንጪ ስእሊ, Axmed Cabdi መግለጺ ስእሊ, ኣሕመድ ዓብዲ ሞሓመድ ምስ ፕረዚደንት ነበር ክልል ሶማል ዓብዲ መሓመድ ኦማር መስራቲ ዋርድ ሄር ኒውስ ዶት ኮም፣ ጸሓፍን ተንታኒ ጉዳያት ቀርኒ ኣፍሪቃን ኣይተ ፈይሰል ሮቤል ሸዉዓተ ነሓሰ ካብ ስልጣኑ ንዝለገሰ ፕረዚደንት ኣብዲ መሓመድ ዑመር፡ 25 ሓምለ 2018፡ ምኽንያት ሞት ንጹሃት ዜጋታት ዝኸዉን ዘሎ ጎንፂ ጠጠዉ ከብል ሰላማዊ ስግግር ስልጣን ክገብር ዝሓትት ምኽረ ሓሳብ ጽሒፉ ነይሩ። እንተኾነ ግና፡ እቲ ዝነበረ ምትኽኻእ ሓለፍቲ ስራሕ መንግስቲ እቲ ክልል፡ ሰላምን ምርግጋእን ክምለስን ሰባት ናብ መንበሪኦም ክምለሱን'ኳ እንተሓገዘ "ሰፊሕ ኢድ መንግስቲ ፌደራል ዘለዎ ብምዃኑ ግና እቲ ክልል ከረጋግኦ'ዩ ኣይብልን" ኢሉ። "ብኣብዲ መሓመድ ዝምራሕ ዝነበረ ጨካን ስርዓት ስግግር'ኳ እንተተገበረ፡ እቲ ለዉጢ ግና ወሳኒ ክትዕ የልዕል ኣሎ። ብዙሓት ሰባት ከመይ ናብ ስልጣን መጺኦም ኣብ ዝብል ርኡይ ናይ መንግስቲ ፌደራል ኢድ ነይሩ እዮም ዝብሉ። እዚ ጸገም ክህልዎ ይኽእል'ዩ"። ናይዚ ኣሉታዊ ጽልዋ ብክልተ መገዲ ዝገልጽ ኣይተ ፈይሰል፡ እቲ ህዝቢ ልክዕ ከምቲ ዝሓለፉ 27 ዓመታት መንግስቲ ዝገብሮ ዝነበረ ኣሰራርሓ'ዩ ዝትግበር ዘሎ ዝብል ስግኣት ከሕድር ይኽእል ዝብል እቲ ሓደ'ዩ። ኣብቲ ክልል ዘሎ ዘይምርግጋእ'ዉን ካልእ ናይ ባዕሉ ጸገም ዘለዎ ኮይኑ፡ እዚኦም ጎናዊ ጸገማት ብምዉላድ፡ ነገራት ናብ ምብትታን ክመርሕዎ ይኽእሉ'ዮም ዝብሉ ዓበይቲ ስግኣታቱ የቐምጥ። "እቲ ሓድሽ ኣመራርሓ፡ ንቲ ህዝቢ ሓድሽ መዓልቲ ከምዝኾነ፣ ነገራት ከምቲ ብፌደራል መንግስቲ ዝትኮቡ ዝነበሩ ከምዘይኾኑን እቲ ምምሕዳር ካብቲ ህዝቢ ዝወጽአ'ዩ ዝብልን ኣተሓሳስባ ክፈጥር ኣለዎ" ኢሉ። ዉሽጣዊ ጉዳያት መጻኢስግኣት 'ዮም ኣብ ዝተፈላለዩ ከባቢታት እታ ሃገር ብሄር፣ ወሰንን ካልኦትን ምኽንያት ብምግባር ዝለዓሉ ጎንፅታት ብዙሓት'ዮም። መንግስቲ ኣብ ምኽባር ሕግን ስርዓትን ዝሰርሖ ስራሕ እንተድኣ ዘይሃሊዩ፣ ሕቶ ብሄራት ምምላስ እንተዘይጀሚሩ፡ እታ ሃገር ኣብ ከቢድ ጸገም ክትጥሕል ትኽእል'ያ ዝብል ስግኣት ኣሎ። ዓገብ በሃሊ ዝሰኣና ዩኒቨርስታት ፕረዚደንት ኢሳይያስ ምስ ሰበስልጣን ኢትዮጵያ ተዘራሪቡ መርዓ ኣብ እዋን ቀይሕ ራዕዲ "እቲ ቐዳማይ ሚኒስትር ዝኣተዎ ቃል ግብራዊ ክገብር ኣለዎ። ግዘ ከይወሰደ፡ ጸገማት ብቕልጡፍ ክፈትሕ ንሓትት። ብሄራት ይጋጨዉ'ዮም ዘለዉ። ኣብ ክልላት ሶማሌን ኦሮሚያን ዝርአ ዘሎ ህዝቢ ዘይዉክል ፖለቲካዊ ጸገም ፍታሕ እንተዘይተዋሂቡዎ፡ እታ ሃገር ናብ ሕማቕ መገዲ ክመርሓ ስለዝኽእል፡ ብዝሃድአ መንፈስ ክፍትሑ ኣለዎም" ክብል ይሓትት ሓላፊ ቢሮ ኮሚዩኒኬሽን ግንባር ኦብነግ፡ ኣይተ ሀሰን አብዱላሂ። እዞም ጎንፅታትን ምምዝባል ዜጋታት፣ ሞትን ዕንወትን የስዕቡ ስለዘለዉ፡ "እታ ሃገር ከም ሶርያን ሶማሊያን ከይተሓመሰት እዞም ጸገማት ብቕልጡፍ ፍታሕ ክወሃቦም ንሓትት" እዉን ኢሉ። ኣብ ቀጻሊ ናይዛ ሃገር ዓብዪ ፈተና ክኸዉን ዝኽእል፡ ሕዚ ዝቕጽሉ ዘለዉ ጎንፅታት'ዮም ዝብል መስራቲ ዋርድ ሄር ኒውስ ዶት ኮም ፈይሰል ሮቤል፡ እቲ ቀዳማይ ሚኒስትር ኣብዞም ጉዳያት እዚኣቶም ዝሕል ምባሉ ግቡእ ኣይኮነን ይብል። "እቲ ቀጠና ንምርግጋእ እንትሕሰብ፡ ኣብ ዉሽጢ ዘለዉ ዘይምርድዳኣት ትኹረት ክወሃቦም ይግባእ። እቲ ቐዳማይ ሚኒስትር፡ ነዞም ጸገማት ኣብ ምፍታሕን ዘተታት ኣብ ምክያድን ምዝሓሉ ጽቡቕ ኣይኾነን"። ስለዝኾነ ድማ፤ እቶም ዝርኣዩ ዘለዉ ጎንፅታት ዝከታተል ኣወዳድባ ብምጠያስ፡ ዘላቒ ፍታሕ ናብ ዝህብ ስራሕ ክኣቱ ኣለዎ ዝብል መእሰሪ ዘረባ ይህብ። ተዛማዲ ትሕዝቶ ክልል ሶማል፡ ንዓብዲ መሓመድ ኦማር ምስ ዝተከአ ሓድሽ ፕረዚደንት ተላለዩ7 ነሓሰ 2018 ፕረዚደንት ክልል ሶማል ነበር ዓብዲ መሓመድ ኦማር ኣብ ትሕቲ ቀይዲ ውዒሎም7 ነሓሰ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
